Zastava M59/66
<s>Полуаутоматска пушка ПАП M59/66, Застава M59/66 или популарно паповка, је југословенска верзија совјетске пушке СКС.</s>

<s>Историја употребе 
Серијска производња је започета 1964. године у фабрици „Заводи Црвена застава”, данас „Застава Оружје”.</s><s>Била је основно оружје Југословенске народне армије, све до почетка осамдесетих година, када је постепено повучена из употребе и замењена Заставом М70.</s><s>Након тога је задржана у наоружању помоћних јединица, а велике количине су ремонтоване и ускладиштене у магацинима ратне резерве.</s><s>Деведесетих су ове пушке масовно коришћене у ратовима током распада Југославије.</s><s>Повучена је из употребе из држава насталих на територији бивше Југославије, међутим и даље се користи у многим армијама широм света.</s>

<s>Употреба</s>

<s>ПАП M59/66 служи за уништавање непријатељске живе силе, утврђених циљева, возила и нисколетећих објеката пушчаном ватром, тромблоном или ножем.</s><s>Поседује интегрисани тромблонски додатак и тромблонски нишан, као и регулатор протока барутних гасова који омогућава гађање тромболоном.</s><s>Пушка је опремљена преклопним ножем смештеним испод цеви.</s>

<s>Цивилна употреба</s>

<s>Застава је у својој понуди током година имала више варијанти ове пушке у цивилној верзији без ножа и тромблонског додатка.</s><s>Очувани примерци из ратних резерви се продају на западу као ловачки карабини, па је тако Политика 2008. године објавила податак да се Застава M59/66, у фабричком стању у Канади може купити за 329 долара, док је цена у САД 195,99 долара.</s>

<s>Референце</s>

<s>Спољашње везе 
 Застава М59/66, презентација на јутјубу
 Титова паповка још увек пуца (Политика)
 Megasword</s>

<s>Литература 
 ПАП М59/66 (Војнотехнички институт)
 Stanisław Kochański, Broń strzelecka lat osiemdziesiątych, Warszawa, WMON.</s>

